En liten (ca. 5 millimeter), avlang, matt brun kortvinge med gulbrune antenner og bein. Arten utmerker seg særlig ved å ha lange og tynne antenner, nesten så lange som kroppen, særlig det første leddet er forlenget. Hodet er trapesformet med ganske store, utstående fasettøyne og kraftige, framoverrettede kjever (mandibler). Pornotum er omtrent så langt som bredt, rundet med markerte bakhjørner og en skarp midtfure. Dekkvingene er nokså jevnbrede, omtrent så lange som pronotum, ikke innbuktet innenfor bakhjørnene. Bakkroppen er spoleformet med markert siderand, beina forholdsvis lange. Føttene har fire ledd på alle tre beinpar.